رشیلیو
رشیلیو فرانس کے شہرہ آفاق وزیر اعظم جو فرانس کا سب سے بڑا سیاست دان گذرا ہے اس نے اپنے دور اقتدار میں پروٹسٹنٹ فرقے کی سیاسی قوت ختم کی مگر انھیں مذہبی آزادی ضرور دی امرا کی طاقت کو کمزور کرکے شاہی قوت کو بڑھایا اس کے علاوہ مالیات فوج اور دیگر محکموں میں قابل قدر اصلاحات نافذ کرکے ملک کو بیش قیمت فائدہ پہنچایا رشیلیو بڑا راسخ العقیدہ رومن کیتھولک تھا بلکہ وہ خود بھی پادری رہ چکا تھا اسی لیے اسے کارڈنیل رشیلیو بھی کہتے ہیں مگر اپنے ذاتی عقائد کے برخلاف اس نے فرانس کی بہتری کو ملحوظ خاطر رکھتے ہوئے یورپین سیاست میں پروٹستنٹ طاقتوں کا ساتھ دیا